Hendrik Botha - 2010-03-10 Die Sanlam/LitNet Aanlynskryfskool: SkryfNet XXIII - Poësie Finale weergawe van Hendrik Botha se gedig: Grafskrif Na byna dertig jaar, verslete skoolgetuigskrif wat moeilik lees: Individualis, Voel vinnig ingeperk, Kom nie tot sy reg in spanverband, Bied nie wat konvensie vra. Altyd huiwerend op die periferie waar meer asem is as wat die muwwe mainstream bied. Somtyds raak dit eensaam daar, en soos vir Bukowski sou dit ’n leeftyd neem om te verstaan dat eensaamheid oorskat word – maar toe was dit te laat. << Terug na SkryfNet XXIII <<